Diari Oficial de la Generalitat Valenciana


Sumari del DOGV 4335, del 13-09-2002 (2002/9697)

Notificació a Fernando Rodríguez Romanos i altre.
-------------------------------------------------

### Dades del document

Número de DOGV
:   4335

Data del DOGV
:   13-09-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/9697


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació a Fernando Rodríguez Romanos i altre. [2002/A9697]
  
De conformitat amb el que establix l'article 59 de la Llei de Règim Jurídic de les Administracions Públiques i del Procediment Administratiu Comú, es procedix a la notificació de resolució de caducitat a Fernando Rodríguez Romanos i a María Desamparados Cabo Tarín, ja que no s'ha pogut practicar en el seu domicili.
  
Vist l'expedient iniciat a instància de Fernando Rodríguez Romanos i María Desamparados Cabo Tarín la resta de dades del qual s'hi especifiquen, i en el qual consten els següents:
  
Antecedents de fet
  
1. Que, amb data 21 de juny de 1999, li va ser notificat el requeriment per a l'esmena de les objeccions que en este se li indicaven.
  
2. Que, davant de l'incompliment del requeriment, va ser advertit de caducitat, per mitjà d'escrit notificat amb data 23 de maig de 2001, sense que conste que haja sigut complit en el termini de tres mesos, ja que no han sigut esmenades les objeccions següents:
  
- Haurà de presentar el llibre de família a fi de computar els membres de la unitat familiar.
  
- Haurà de presentar el certificat de minusvalidesa on s'indique el tipus i el grau d'esta.
  
- En la documentació presentada no consten els ingressos o els que hi figuren es consideren desproporcionats en relació amb el preu d'adquisició de l'habitatge i del garatge i/o annexos vinculats (inferiors a la dotzena part del seu preu; article 10.4 del Decret 173/98, de 20 d'octubre, del Govern Valencià), per la qual cosa haurà de justificar els ingressos percebuts, per mitjà de la presentació del impost sobre la renda de les persones físiques (IRPF) corresponent a l'exercici fiscal 1998.
  
- Haurà de presentar l'original de l'aval individualitzat que garantisca les quantitats d'entrega a compte, en el qual figure l'entitat bancària, el número de compte especial destinat a l'efecte i la quantia global.
  
- No figura en el contracte de compravenda la clàusula obligatòria de no cessió, per la qual cosa haurà de presentar l'annex al contracte, firmat per les parts, per quadruplicat en el qual figure:
  
«L'habitatge objecte de la present compravenda no podrà ser cedit inter vivos per cap títol durant el termini de cinc anys, comptadors des de la concessió o la formalització del préstec qualificat, excepte en el cas que es reintegren a les administracions concedents de les ajudes, la totalitat dels imports rebuts, incrementats amb els interessos legals produïts des de la seua percepció.»
  
- Atés que hi ha rendiments de capital immobiliari en la declaració del IRPF, haurà d'acreditar a quin bé o a quins béns immobles corresponen; a este efecte haurà de presentar el rebut de l'impost de béns immobles (IBI) de 1997. En cas que l'immoble o els immobles hagueren sigut transmesos, haurà d'acreditar-se, per mitjà de l'escriptura de venda, o contracte privat, acompanyada de la nota de la seua presentació davant de la Conselleria d'Economia, Hisenda i Administració Pública, a l'efecte de la liquidació de l'impost de transmissions patrimonials i actes jurídics documentats\*.
  
Fonaments de dret
  
1. L'article 92 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, determina la caducitat del procediment iniciat a sol·licitud de l'interessat i, per tant, l'arxiu de l'expedient, en aquells supòsits, com en el present, en els quals la falta de documentació o d'esmena d'objeccions impedix dictar resolució expressa de l'expedient.
  
Vist l'esmentat article 92 i els altres concordants de la mencionada Llei 30/1992, resolc:
  
Declarar la caducitat del procediment iniciat a sol·licitud de l'interessat, amb l'arxiu de totes les actuacions practicades en este.
  
Contra la present resolució, que no posa fi a la via administrativa, es podrà interposar recurs d'alçada davant del director general d'Arquitectura i Habitatge, en el termini d'un mes comptador des del dia següent de la notificació de la present resolució, de conformitat amb el que establix l'article 114 de la citada Llei 30/1992.